L 329/10 Den Europæiske Unions Tidende 10.12.2013 II (Ikke-lovgivningsmæssige retsakter) FORORDNINGER KOMMISSIONENS GENNEMFØRELSESFORORDNING (EU) Nr. 1277/2013 af 9. december 2013 om tilladelse til at forhøje tilsætningsgrænsen for vin fra druer høstet i 2013 i visse vindyrkningsområder eller dele heraf EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugs- produkter og om særlige bestemmelser for visse landbrugspro- dukter (fusionsmarkedsordningen) (!), særlig artikel 121, stk. 3, og ud fra følgende betragtninger: (1) — Ihenhold til afsnit A, punkt 3, i bilag XVa til forordning (EF) nr. 1234/2007 kan medlemsstaterne anmode om, at grænserne for forhøjelse af alkoholindholdet udtrykt i volumen (tilsætning) for vin forhøjes med indtil 0,5 % i år med usædvanligt ugunstige vejrforhold. (2) Tjekkiet, Tyskland, Frankrig, Kroatien, Luxembourg, Ungarn, Østrig og Slovakiet har anmodet om sådanne forhøjelser af tilsætningsgrænserne for vin fra druer høstet i 2013, idet vejrforholdene i vækstsæsonen var usædvanligt ugunstige. Tjekkiet, Tyskland, Kroatien, Luxembourg, Ungarn, Østrig og Slovakiet har indgivet en sådan anmodning for alle deres vindyrkningsområder, mens Frankrig har indgivet en anmodning for visse kommuner i departementet Gironde. (3)  På grund af de usædvanligt dårlige vejrforhold i 2013 kan der med de grænser for forhøjelse af det naturlige alkoholindhold, der er fastsat i afsnit A, punkt 2, i bilag XVa til forordning (EF) nr. 1234/2007, ikke fremstilles vin med et sådant totalt alkoholindhold i visse vindyrk- ningsområder eller dele heraf, som der normalt ville være efterspørgsel efter. (4) — Under henvisning til formålet med bilag XVa til forord- ning (EF) nr. 1234/2007, nemlig at modvirke og () EUT L 299 af 16.11.2007, s. 1. begrænse tilsætning til vin, og idet der tages hensyn til undtagelsens usædvanlige art, som fremgår af bilagets afsnit A, punkt 3, gives der kun tilladelse til at forhøje tilsætningsgrænserne for vin i vindyrkningsområder eller dele heraf, der er påvirket af usædvanligt ugunstige vejr- forhold. Derfor gives der kun tilladelse til et begrænset antal kommuner i departementet Gironde i Frankrig, der har været udsat for sådanne vejrforhold. (5) — Derfor er det hensigtsmæssigt at give tilladelse til at forhøje tilsætningsgrænserne for vin fra druer høstet i 2013 i vindyrkningsområder i Tjekkiet, Tyskland, Frank- rig, Kroatien, Luxembourg, Ungarn, Østrig og Slovakiet eller dele heraf. (6) — De i denne forordning fastsatte foranstaltninger er i over- ensstemmelse med udtalelse fra Forvaltningskomitéen for den Fælles Markedsordning for Landbrugsprodukter — VEDTAGET DENNE FORORDNING: Artikel 1 Uanset afsnit A, punkt 2, i bilag XVa til forordning (EF) nr. 1234/2007 må forhøjelsen af det naturlige alkoholindhold udtrykt i volumen i friske druer, der er høstet i 2013, druemost, delvis gæret druemost, ung ikke-færdiggæret vin og vin frem- stillet af druer høstet i 2013 i de vindyrkningsområder eller dele heraf, der er angivet i bilaget til nærværende forordning, ikke overstige: a) 3,5 % vol. i vindyrkningszone A, som omhandlet i tillægget til bilag XIb til forordning (EF) nr. 1234/2007 b) 2,5 % vol. i vindyrkningszone B, som omhandlet i tillægget til bilag XIb til forordning (EF) nr. 1234/2007 c) 2,0 % vol. i vindyrkningszone C I og C II, som omhandlet i tillægget til bilag XIb til forordning (EF) nr. 1234/2007.